Elinor Ostromová

Elinor Ostromová rodená Elinor Awanová (* 7. augusta 1933, Los Angeles, Kalifornia, USA – † 12. júna 2012, Bloomington, Indiana) bola americká politologička a nositeľka Nobelovej ceny za ekonómiu. 

Vyštudovala univerzitu v Beverly Hills v roku 1951 a následne získala titul B.A. z politológie na Kalifornskej univerzite v Los Angeles v roku 1954. Titul M.A. získala v roku 1962 a v roku 1965 Ph.D, oba tituly  na Kalifornskej univerzite, fakulte politológie. Bola členkou Akadémie vied USA a bývalou prezidentkou Americkej politologickej asociácie. 
Žila v Bloomingtone a pracovala na fakulte Univerzity v Indiane a Arizonskej štátnej univerzite.

Ocenenia za politológiu 
 1999 - prvá žena ocenená prestížnou cenou Johana Skytteho
 2005 - ocenenie Jamesa Madisona od Americkej politologickej asociácie
 2008 - prvá žena, ktorá dostala cenu Williama H. Rikera
 2009 - ocenenie „Tisch Civic Engagement Research“ od Tuftskej univerzity 
 2009 - Nobelova cena za ekonómiu ako prvá žena, spolu s Oliverom E. Williamsonom 
V roku 2010 ju časopis Utne zaradil medzi „25 vizionárov, ktorí menia Váš svet“. Vo svojom živote zastávala viacero odborných pozícií a je tiež autorkou mnohých publikácií. Pracovala ako odborná konzultantka a prednášala na univerzite v Indiane.

Iné projekty 

Politológovia USA
Nositelia Ceny Švédskej banky za ekonómiu na pamiatku Alfreda Nobela
Nositeľky Nobelovej ceny
Členovia American Philosophical Society
Absolventi University of California, Los Angeles
Osobnosti z Los Angeles
Úmrtia na rakovinu pankreasu